
2026 жылғы 29 қарашаға тағайындалған Жітіқара аудандық мәслихаты депутаттарының кезектен тыс сайлауын дайындау және өткізу жөніндегі негізгі іс-шаралар кестесін бекіту, сондай-ақ аумақтық, округтік және учаскелік сайлау комиссияларының құрамын, сайлау округтерінің шекаралары мен сайлау комиссияларының орналасқан жерлері көрсетілген тізімдерін БАҚ-да жариялау туралы


Қазақстан Республикасы Орталық сайлау комиссиясының 2026 жылғы               13 қазандағы № 60/99 «2026 жылғы 29 қарашаға тағайындалған Қазақстан Республикасы мәслихаттары депутаттарының кезектен тыс сайлауын дайындау және өткізу жөніндегі негізгі іс-шаралардың үлгілік күнтізбелік жоспарын бекіту туралы» қаулысының 2-тармағына сәйкес, Жітіқара ауданының аумақтық сайлау комиссиясы ҚАУЛЫ ЕТЕДІ: 
1. 2026 жылғы 29 қарашаға тағайындалған Жітіқара аудандық мәслихаты депутаттарының кезектен тыс сайлауын дайындау және өткізу жөніндегі негізгі іс-шаралардың қоса беріліп отырған күнтізбелік жоспары қосымшаға сәйкес бекітілсін. 
2. Осы қаулының № 1 қосымшасы Жітіқара ауданының аумақтық сайлау комиссиясының интернет-парақшасында орналастырылсын. 
3. Округтік және аумақтық сайлау комиссияларының құрамдарын, сондай-ақ сайлау округтерінің шекаралары мен сайлау комиссияларының орналасқан жерлері көрсетілген тізімдерін заңда белгіленген мерзімде бұқаралық ақпарат құралдарында жариялансын.

